കില്ലിങ് ഈവ്

കില്ലിങ് ഈവ് ഒരു ബ്രിട്ടീഷ് സ്പൈ ത്രില്ലർ ടെലിവിഷൻ പരമ്പരയാണ്, സിഡ് ജെന്റിൽ ഫിലിംസ് ബിബിസി അമേരിക്കയ്ക്കായി നിർമിച്ച ഒരു പരമ്പരയാണ് ഇത്. വില്ലനെൽ എന്ന ഒരു സൈക്കോപതിക് കൊലയാളിയെയും അവരെ പിടികൂടാൻ ചുമതലപ്പെടുത്തിയ ഈവ് പോളാസ്ട്രി  ബ്രിട്ടീഷ് രഹസ്യാന്വേഷണ ഉദ്യോഗസ്ഥയുടെയും കഥയാണ് പരമ്പരയിൽ വിവരിക്കുന്നത്. കഥ പുരോഗമിക്കുമ്പോൾ ഇരുവരും പരസ്പരം ആകൃഷ്ടരാകുന്നു. ലൂക്ക് ജെന്നിംഗ്സിന്റെ വില്ലനെൽ നോവൽ പരമ്പരയെ അടിസ്ഥാനമാക്കിയാണ് ഇത് നിർമ്മിച്ചിരിക്കുന്നത്. ജോഡി കോമെർ വില്ലനെൽ ആയും സാൻഡ്ര ഓ ഈവ് പോളാസ്ട്രിയായും വേഷമിടുന്നു. പരമ്പരയുടെ ഓരോ സീസണിലും വ്യത്യസ്ത വനിതകൾ ആണ് ഷോ റണ്ണർ ആയി പ്രവർത്തിച്ചിട്ടുള്ളത്.    

എട്ട് എപ്പിസോഡുകളുടെ ആദ്യ സീസൺ 2016 നവംബർ 15 ന് നിർമ്മാണം തുടങ്ങി, 2018 ഏപ്രിൽ 8 ന് പ്രദർശിപ്പിച്ചു. അതിന്റെ പ്രീമിയറിനു തൊട്ടുമുൻപ് തന്നെ, ബിബിസി അമേരിക്ക കില്ലിംഗ് ഈവിന്റെ രണ്ടാം സീസണിനായി തയാറെടുപ്പ് തുടങ്ങി. അത് 2019 ഏപ്രിൽ 7 ന് പ്രദർശിപ്പിച്ചു. അടുത്ത ദിവസം, ബിബിസി അമേരിക്ക  മൂന്നാം സീസണിലേക്ക് പരമ്പര പുതുക്കി. യുണൈറ്റഡ് സ്റ്റേറ്റ്സിലും യുണൈറ്റഡ് കിംഗ്ഡത്തിലും വളരെയധികം പ്രീതി നേടിയ ഈ പരമ്പര മികച്ച നിരൂപക പ്രശംസ നേടി.    

കില്ലിംഗ് ഈവിന് നിരൂപക പ്രശംസയും പീബൊഡി അവാർഡും മികച്ച നാടക പരമ്പരയ്ക്കുള്ള ബ്രിട്ടീഷ് അക്കാദമി ടെലിവിഷൻ അവാർഡും ഉൾപ്പെടെ നിരവധി അംഗീകാരങ്ങളും ലഭിച്ചിട്ടുണ്ട്. കൂടാതെ മികച്ച ടെലിവിഷൻ പരമ്പരയ്ക്കുള്ള ഗോൾഡൻ ഗ്ലോബ് അവാർഡിനും മികച്ച നാടക പരമ്പരയ്ക്കുള്ള പ്രൈംടൈം എമ്മി അവാർഡിനും നാമനിർദ്ദേശം ചെയ്യപ്പെട്ടു. മികച്ച നടിക്കുള്ള ഗോൾഡൻ ഗ്ലോബ് അവാർഡ്, സ്‌ക്രീൻ ആക്ടേഴ്‌സ് ഗിൽഡ് അവാർഡ്, ക്രിട്ടിക്‌സ് ചോയ്‌സ് അവാർഡ് എന്നിവ സാൻഡ്ര ഓ നേടി. ജോഡി കോമെർ, ഫിയോണ ഷോ എന്നിവർക്ക് പ്രൈംടൈം എമ്മി അവാർഡും നാമനിർദ്ദേശം ലഭിക്കുകയിൽ യഥാക്രമം മികച്ച നടിക്കും മികച്ച സഹനടിക്കും ഉള്ള ബ്രിട്ടീഷ് അക്കാദമി ടെലിവിഷൻ അവാർഡുകൾ ലഭിക്കുകയും ചെയ്തു. 

മുഖ്യ കഥാപാത്രങ്ങൾ
 സാന്ദ്രാ ഓ - ഈവ് പോളാസ്ട്രി, MI5  ഏജന്റ്, വില്ലനെൽ എന്ന ഒരു കുപ്രസിദ്ധ കൊലയാളിയിൽ ആകൃഷ്ടയാകുന്നു
ജോഡി കോമെർ - ഒക്സാന അസ്താൻ‌കോവ / വില്ലനെൽ, ഒരു സൈക്കോപതിക് കൊലയാളി, അവളെ ട്രാക്കുചെയ്യുന്ന MI5 ഉദ്യോഗസ്ഥയിൽ ആകൃഷ്ടയാകുന്നു
 ഫിയോണ ഷോ - കരോലിൻ മാർട്ടൻസ്, MI6 ലെ റഷ്യ വിഭാഗം മേധാവി
 ഡാരൻ ബോയ്ഡ് - ഫ്രാങ്ക് ഹാലെട്ടൺ, MI5 ൽ ഈവിന്റെ മേൽഉദ്യോഗസ്ഥൻ (സീസൺ 1)
 ഓവൻ മക്ഡൊണെൽ - നിക്കോ പോളസ്ട്രി, ഈവിന്റെ ഇംഗ്ലീഷ്-പോളിഷ് ഭർത്താവ്, അദ്ധ്യാപകൻ
 കിർബി ഹോവൽ-ബാപ്റ്റിസ്റ്റ് - എലീന ഫെൽട്ടൺ, ഈവിന്റെ സഹായി (സീസൺ 1)
 ഷോൺ ഡെലാനി - കെന്നി സ്റ്റോട്ടൺ, MI6 റിക്രൂട്ട് ചെയ്ത ഒരു മുൻ ഹാക്കർ. അദ്ദേഹം കരോലിന്റെ മകനുമാണ്.
 ഡേവിഡ് ഹെയ്ഗ് - ബിൽ പാർഗ്രേവ്, ഈവിന്റെ MI5 സഹപ്രവർത്തകൻ, അവളോടൊപ്പം MI6 ലേക്ക് വരുന്നു (സീസൺ 1)
 കിം ബോഡ്‌നിയ - കോൺസ്റ്റാന്റിൻ വാസിലീവ്, വില്ലനെലിന്റെ ഹാൻഡ്‌ലർ
 നീന സോസന്യ - ജെസ്, പരിചയസമ്പന്നനായ MI6 ഏജന്റ് ഇപ്പോൾ ഈവിന്റെ ടീമിന്റെ ഭാഗമായി പ്രവർത്തിക്കുന്നു (സീസൺ 2)
 എഡ്വേർഡ് ബ്ലൂമെൽ - ഹ്യൂഗോ, സമ്പന്നനായ ഓക്സ്ഫോർഡ് ബിരുദധാരി, MI6 (സീസൺ 2) ൽ ഈവിന്റെ ടീമിന്റെ ഭാഗമായി പ്രവർത്തിക്കുന്നു

എപ്പിസോഡുകൾ
സീസൺ 1 (2018)

സീസൺ 2 (2019)

 അവലംബം

വർഗ്ഗം:ടെലിവിഷൻ പരമ്പരകൾ